На основу члана 132. став 7. *Закона о стечају* *(„Службени гласник РС“ бр. 104/2009, 99/2011, 71/2012, 83/2014, 113/2017, 44/2018 и 95/2018)*

**Предузеће за складиштење и прераду житарица и производњу хлеба и пецива МАКОВИЦА АД у стечају, Младеновац (Варош), ул. Савића млин бр. 9**

**Расписује**

**ОГЛАС**

**ЗА ПРОДАЈУ СТЕЧАЈНОГ ДУЖНИКА КАО ПРАВНОГ ЛИЦА**

**ПУТЕМ ЈАВНОГ ПРИКУПЉАЊА ПОНУДА**

 **Предмет продаје је стечајни дужник као правно лице, који се по четврти пут излаже јавној продаји. Имовина стечајног дужника као правног лица налази се на територији Градске општине Младеновац**.

|  |  |  |
| --- | --- | --- |
| **Најзначајнија имовина стечајног дужника као правног лица** | **Процењена вредност у РСД** | **Депозит у РСД** |
| 1. **Управна зграда у Младеновцу, улица Савића млин број 9,** површине 908m² а коју чини 8 канцеларија у приземљу и 6 канцеларија на спрату.
2. **Зграда пекаре у Младеновцу, улица Савића млин број 9**
3. **Зграда трговина**, Село, Велика Крсна, ЛН 2463 KO Велика Крсна: Објекат 1 на кп 5417, ПЗПО 76 м2, Назив објекта према ЛН, Зграда трговине, Спратност према ЛН, Правни статус : Објекат преузет из земљишне књиге, Својина приватна, стечајни дужник удео 1/1
4. **Локал ул. Краља Александра ББ**, Младеновац Ванкњижни објекат на КП 1832, ЛН 6883, KO Младеновац Варош, Спратност: Приземан
5. **Киоск на пијаци**, Младеновац, ЛН 7081 KO Младеновац Варош: Објекат 4 на кп 1834/1, ПЗПО 4 м2, Назив објекта према ЛН : Објекат трговине, Правни статус : Објекат изграђен без одобрења за градњу, Својина друштвена, удео 1/1
6. **Стари силос**: капацитет: 9 200т, капацитет пријемне рампе: 30т по сату, капацитет аспирационих уређаја: 30т по сату, капацитет уређаја за испоруку: 30т по сату.
7. **Нови силос**: капацитет: 15 800т, капацитет пријемне рампе: 60т по сату, капацитет аспирационих уређаја: 60т по сату, капацитет уређаја за испоруку: 60т по сату.
8. **Колска вага**, произвођача Вага доо, тип MDV-60, мерни опсег: 400-60.000кг.
9. **Млин у Младеновцу, улица Савића млин број 9:** капацитет млевења: 80т дневно.
10. **Радионица сточне хране у Младеновцу, улица Савића млин број 9**, са следећом опремом: дрвена комора са три испусна метална коша, дрвена комора за кукуруз, капацитета 20т, велики чекићар за сточну храну – 2 комада, линија за палетирање сточне хране, палетна дробилица, хоризонтална мешаона, вертикална мешаона.
11. **Опрема** коју чине уређаји, машине, постројења за млинско пекарску индустрију, складишна опрема, намештај, инвентар, возила и др;
12. **Залихе** амбалаже и делом репроматеријала;
13. **Потраживања** углавном спорна са процењеном вредношћу наплате у износу од 16.972.468,33динара;
 | **628.145.035,28** | **125.629.007,06** |

 **Напомена: Процењена вредност није минимално прихватљива вредност, нити је на било који други начин обавезујућа или опредељујући за понуђача приликом одређивања висине понуде.**

Право учешћа у поступку продаје имају сва правна и физичка лица која:

1. након преузимања профактуре изврше уплату ради **откупа продајне документације** у износу од по 240.000,00 динара. Профактура се мора преузети или на адреси стечајног дужника или путем електронске поште на адресу draganb77777@gmail.com сваког радног дана у периоду од 10:00 до 15:00 часова, уз обавезну најаву сараднику стечајног управника. Крајњи рок за преузимање профактуре је до **15:00** часова **07.10.2022**. године. Крајњи рок за уплату и преузимање продајне документације је до **07.10.2022**. године.
2. **уплате депозит** у износу од **125.629.007,06 динара** на пословни рачун стечајног дужника број 105-2347296-50, код АИК банке а.д или положе неопозиву првокласну банкарску гаранцију наплативу на први позив, најкасније до **11.10.2022. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично сараднику стечајног управника уз претходну најаву, најкасније **11.10.2022. године** до 15:00 часова по београдском времену. Банкарска гаранција мора имати рок важења **до 15.12.2022. године**.
3. Потпишу и овере Пријаву за учешће у поступку јавног прикупљања понуда, Изјаву о одрицању од права на повраћај депозита у случају поступања супротно прецизираним условима, односно о сагласности да ће банкарска гаранција бити наплаћена, у прописаним случајевима, као и Изјаву којом се одричу права на било какву накнадну жалбу, примедбу или рекламацију, будући да се имовина продаје у виђеном стању (ове Изјаве чине саставни део продајне документације).
4. Доставе затворену писану понуду најкасније петнаест минута пре почетка јавног отварања понуда, односно до 14.10.2022. године до 11,45 часова, на адресу седишта стечајног дужника, у Младеновцу, ул. Савића млин бр. 9.

 Након уплате депозита а најкасније до **11.10.2022. године** потенцијални купци, ради правовремене евиденције, морају предати сараднику стечајног управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, изјаву којом се одричу права на било какву накнадну жалбу, примедбу или рекламацију, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, односно, предузимање конкретних радњи у поступку продаје (за пуномоћника).

Понуде приспеле после наведеног рока се неће примати.

Усмене понуде стечајни управник неће узимати у разматрање.

 Имовина се купује у виђеном стању а може се разгледати након откупа продајне документације сваког радног дана у периоду од 10:00 до 15:00 часова, а најкасније до **11.10.2022.године** (уз претходну најаву сараднику стечајног управника).

 Све понуде се достављају у писаној форми, у запечаћенoj /затвореној коверти уз назнаку на коверти ПОНУДА – НЕ ОТВАРАТИ – продаја имовине стечајног дужника ,МАКОВИЦА АД у стечају, Младеновац, ул. Савића млин бр. 9. Стечајни управник на свакој коверти уписује тачно време пријема и издаје потврду потенцијалном купцу о пријему.

 Запечаћена/затворена коверта треба да садржи:

* Потписану и оверену пријаву за учешће у поступку јавног прикупљања понуде;
* Потписану и оверену понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције;
* потписану и оверену изјаву о губитку права на пoвраћај депозита;
* потписану и оверену изјаву о губитку права на накнадну рекламацију;
* извод из регистра привредних субјеката и ОП образац, ако се потенцијални купац пријављује као правно лице;
* овлашћење за заступање, односно предузимање конкретних радњи у поступку продаје (за пуномоћника).

 **Јавно отварања понуда одржаће се дана 14.10.2022. године у 12:00 часова на следећој адреси: Маковица АД у стечају, ул. Савића млин бр. 9, Младеновац.**

 **Позивају се понуђачи, као и чланови одбора поверилаца да присуствују отварању приспелих понуда. Отварању понуда приступиће се и ако чланови одбора поверилаца или неко од понуђача не присуствују продаји.**

Стечајни управник неће разматрати понуде које не садрже јасно одређен износ на који понуда гласи, које се позивају на неку другу понуду, понуде дате под условом или се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

 Стечајни управник спроводи јавно прикупљање понуда тако што:

1. оглашава продају јавним прикупљањем понуда;
2. прикупља понуде;
3. отвара понуде;
4. рангира понуђаче према висини достављених понуда;
5. проглашава најбољег понуђача;
6. закључује купопродајни уговор са проглашеним купцем.

 У случају да на јавном прикупљању понуда победи учесник који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана одржавања јавног прикупљања понуда, а пре потписивања купопродајног уговора, након чега ће му бити враћена гаранција;

 У случају да је понуђена цена мања од 50% процењене вредности стечајног дужника као правног лица, стечајни управник је дужан да такву понуду достави Одбору поверилаца, разлучним односно заложним повериоцима а продаја се може спровести ако је исти одобре сходно члану 136 в Закона о стечају.

 Закључењу купопродајног уговора се приступа **у року од 3 (три) радна дана** од дана одржавања јавног прикупљања понуда, односно у случају да је понуђена цена мања од 50% процењене вредности стечајног дужника као правног лица, од дана добијања потребне сагласности из члана 136 в Закона о стечају, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да **уплати преостали износ купопродајне цене у року од 15 (петнаест) дана** од дана закључења купопродајног уговора. Ако проглашени купац не закључи купопродајни уговор у форми прописаној законом, или не уплати купопродајну цену у прописаним роковима и по прописаној процедури, губи право на повраћај депозита.

 Учесницима који на јавном прикупљању понуда нису стекли статус купца, депозит (гаранција) се враћа у року од 3 радна дана од дана одржавања јавног прикупљања понуда. Уплатилац депозита губи право на повраћај депозита у складу са Изјавом о губитку права на повраћај депозита.

 У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно, депозит ће бити задржан до доношења одлуке Комисије за заштиту конкуренције.

 Све трошкове који произлазе и/или су у вези са процесом купопродаје, укључујући ту и порез на пренос апсолутних права, трошкове овере уговора пред надлежним јавним бележником као и све остале овде посебно непоменуте трошкове који произилазе и/или су у вези са закључењем купопродајног уговора у целости сноси купац.

 Стечајни управник Јелена Белосавић-Секуловски, контакт особа - Драган Боројевић**,** телефон 064/261-96-79, емаил: draganb77777@gmail.com